EUX Vvs- og energiuddannelsen. Studente og erhvervsuddannelse | TEC
EUX vvs- og energi
Du kan specialisere dig som energispecialist, ventilationstekniker, blikkenslager eller installationstekniker. Samtidigt har du de samme muligheder for at læse videre, som hvis du havde taget en gymnasial udddannelse.
EUX vvs og energi er en bred uddannelse, som giver dig mulighed for at specialisere dig inden for forskellige områder. Undervejs vælger du et speciale, som afgøre, hvilket job du uddanner dig til. Og det kan være alt lige fra energispecialist til blikkenslager.
Vvs- og energiuddannelsen er en vores fordelsuddannelser, så du har særligt gode muligheder for praktikplads. Du er samtidig rigtig godt stillet på arbejdsmarkedet, da der er mangel på arbejdskraft.
Én uddannelse, fire job
Vil du forbedre miljø og klima ved at installere og vedligeholde innovative energiløsninger, så skal du være EUX energispecialist. Måske vil du hellere sørge for god ventilation, udsugning og indeklima i virksomheder og private boliger? Ja, så skal du overveje at blive EUX ventilationstekniker.
Lyder det mere interessant at forskønne byens udseende ved at udskifte og smukkesere tage og facader, så er det specialet som EUX blikkenslager, du skal vælge. Eller er du ude efter masser af kundekontakt og ansvaret for, at der kommer varme i radiatorerne, gas til komfuret og vand i hanerne? Så bør du vælge specialet som EUX installationstekniker.
Ja. På EUX har du samme muligheder for at læse videre, som hvis du havde taget gymnasiet. Du kan fx læse videre til installatør, eller du kan videreuddanne dig til fx energiteknolog, byggekoordinator eller byggetekniker.
Du lærer bl.a. om brug af værktøj og maskiner, tegning og konstruktion samt materialeforståelse. Derudover har du fag som dansk, matematik, fysik og teknikfag på gymnasieniveau.